| Rula |
| --- |
|  |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Columbiformes |
| Familia: | Columbidae |
| Xénero: | *Streptopelia* |
| Especie: | ***S. turtur*** |

 |
| Nome binomial |
| '**Streptopelia turtur'**(Linnaeus, 1758) |
| Sinonimia |
| *Turtur communis* |

A **rula** (***Streptopelia turtur***) ou **rula común**, para diferenciala de especies próximas como a rula turca (*Streptopelia decaocto*), é unha ave migratoria da familia Columbidae. Tamén é aceptada a variedade dialectal **rola**.

Descrición
----------

Son máis pequenas e delgadas que as pombas: miden entre 26 e 29 cm e pesan uns 300 gramos. Teñen un debuxo branco e negro nos lados do pescozo. A parte inferior do corpo é branca e o papo avermellado. A cola é escura cunha faixa terminal branca e as beiras tamén brancas. As aves adultas teñen a cabeza, o pescozo, os lados e o torso gris azulados e as ás de cor cinamomo manchadas de negro. O peito é de cor aviñado e o abdome e as plumas inferiores da cola son brancas. O bico é negro e as patas e os aneis oculares vermellos. As listas brancas e negras do pescozo non están presentes nas aves inmaturas, que son máis pardas e mates e teñen as patas castañas.

O seu berro, do que lle ven o nome vulgar, é unha sorte de *rrur, rrur* ou "turr turr".

Hábitat e distribución xeográfica
---------------------------------

Son aves dos bosques abertos máis que de mestos, que ocasionalmente poden face-los seus niños tamén en grandes xardíns, pero son en xeral aves moi tímidas. Crían no Paleártico occidental, a onde chegan a finais de abril, permanecendo ata setembro. En Europa faltan completamente só en Islandia, Irlanda e Escandinavia. Pasan o inverno en África, ó sur do Sáhara.

A especie está a sufrir unha forte redución das súas poboacións en Europa, causada polos cambios nos métodos agrícolas que provocan a escaseza das sementes das que se alimenta, pola presión cinexética (sobre todo cando cruzan o Mediterráneo durante as migracións), a destrución das sebes e o emprego de pesticidas.

Alimentación
------------

Comen principalmente sementes, buscándoas a miúdo no chan, moitas veces en campos cultivados ou noutras superficies planas.

Reprodución
-----------

A súa época reprodutora vai de maio a agosto. En chegando ós territorios de cría déixase oír o seu rular profundo e vibrante. O voo nupcial, alto e en círculos é acompañado polo son das ás batendo. O niño, feito con coteliños e follas e máis axiña chafalleiro, constrúeno nas árbores ou en sebes mestas a non moita altura. Poñen dous ovos brancos a finais de maio ou primeiros de xuño e a miúdo fan unha segunda posta en xullo ou agosto. Chocan uns 17 ou 18 días.

Nomes vulgares noutras linguas
------------------------------

|  |
| --- |
| *Canta rula na gaiola;*
*canta rula, canta rula,*
*canta que vou pra fóra*.—Popular |

* **Alemán**: Turteltaube
* **Catalán**: Tórtora
* **Español**: Tórtola común
* **Euskara**: Usapal
* **Francés**: Tourterelle des bois
* **Inglés**: Turtle dove
* **Italiano**: Tortora
* **Polaco**: Turkawka
* **Portugues**: Rola-brava
* **Sueco**: Turturduva

Galería de imaxes
-----------------

* 
* 
*

Notas
-----

1. ↑  BirdLife International (2015). "*Streptopelia turtur*". *Lista Vermella de especies ameazadas. Versión 2015.4* (en inglés). Unión Internacional para a Conservación da Natureza. Consultado o 26 de xullo de 2016.
2. ↑  Brehm (1891 [with modern update]). *Turteltaube*. *Die Vögel* (en alemán) **2**. Arquivado dende o orixinal o 03 de marzo de 2016. Consultado o 04 de decembro de 2014.
3. ↑  Definicións no *Dicionario da Real Academia Galega* e no Portal das Palabras para *rula*.
4. ↑  Definicións no *Dicionario da Real Academia Galega* e no Portal das Palabras para *rola*.
5. ↑  Penas Patiño, Xosé M.; Pedreira López, Carlos (1980). *Guía das aves de Galicia. Ficha da rula*. Ilustrado por Calros Silvar. Vigo: Editorial Galaxia. p. 125. ISBN 84-7154-379-6.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Rula*** |

|  |  |
| --- | --- |
|  | Wikispecies posúe unha páxina sobre:  ***Rula*** |

* Arquivado 12 de marzo de 2007 en Wayback Machine. Xustificación da clasificación da especie como *non ameazada* na lista da IUCN.
* - (Alemán)
* (Alemán)
* (Alemán)

|  |  |
| --- | --- |
| Control de autoridades | 
* Wd: Q168514
* AAT: 300379741
* EBID: ID
* GEC: 0147042
* NKC: ph526578

 |

|  |  |
| --- | --- |
| Identificadores taxonómicos | 
* BioLib: 8738
* BirdLife: 22690419
* Dyntaxa: 103069
* eBird: eutdov
* EPPO: STPETU
* EUNIS: 1286
* FE: 97013
* FE-New: ID
* Fossilworks: 369526
* GBIF: 2495708
* iNaturalist: 2938
* IRMNG: 10761832
* ITIS: 177149
* IUCN: 22690419
* NBN: NHMSYS0000530623
* NCBI: 177155
* Soortenregister: 139439
* Species+: 6533
* TAXREF: 3439
* Xeno-canto: Streptopelia-turtur

 |

|  |  |
| --- | --- |
| Identificadores | 
* UMLS: C1202833

 |